
 DR 30.11.2011 

 
152 

Kedua, pindaan kepada seksyen 172B bertujuan untuk menjelaskan bahawa 
pengurusan kes di Mahkamah Tinggi akan dilaksanakan oleh hakim Mahkamah Tinggi 
dan ekshibit boleh diterima dan ditandakan oleh mahkamah pada peringkat pengurusan 
kes dengan keizinan semua pihak. Pindaan ini juga bertujuan untuk memperuntukkan 
kegagalan pihak mahkamah untuk memulakan pengurusan kes atau perbicaraan dalam 
jangka masa yang diperuntukkan dalam seksyen 172B yang boleh menyebabkan 
pertuduhan dan juga pendakwaan terhadap tertuduh sebagai cacat atau tidak sah 
ataupun kegagalan tersebut dianggap sebagai satu alasan untuk rayuan, semakan atau 
kajian semula.  

Pindaan ini diperlukan untuk menjelaskan bahawa niat dalam 
memperuntukkan jangka masa dalam seksyen yang dicadangkan ini adalah untuk 
menyelesaikan masalah kes tertunggak ataupun backlog, dengan izin, di mahkamah 
jenayah dan untuk menggalakkan pelupusan kes jenayah dengan kadar cepat dan 
pada dasarnya. Tidak menjadi niat kerajaan untuk menyebabkan seksyen yang 
dicadangkan ini disalahgunakan untuk menjadikan sesuatu pertuduhan, pendakwaan 
atau kes terhadap tertuduh cacat atau tidak sah. 

Ketiga, pindaan terhadap seksyen 172D bertujuan untuk memperuntukkan 
beberapa pengecualian kepada hukuman yang lebih ringan yang boleh diperintahkan 
oleh mahkamah setelah pelupusannya memuaskan dan dicapai dalam rundingan 
akuan terhadap hukuman. Pesalah yang mempunyai kesalahan lampau dalam hal 
suatu kesalahan serius, pesalah yang melakukan kesalahan yang hukuman kesalahan 
tersebut adalah denda sahaja. Pesalah yang telah melakukan kesalahan jenayah yang 
membawa hukuman penjara seumur hidup, pesalah yang melakukan kesalahan yang 
berkaitan dengan jenayah seksual dan pesalah yang melakukan sebarang kesalahan 
terhadap kanak-kanak di bawah umur 12 tahun dan pesalah yang melakukan apa-apa 
kesalahan yang ditentukan oleh pendakwa raya melalui perintah yang disiarkan dalam 
warta tidak layak untuk mendapatkan hukuman yang lebih ringan. Pindaan ini juga 
menjelaskan bahawa rundingan akuan terhadap hukuman hanya terpakai bagi 
hukuman penjara sahaja. 

Keempat, seksyen baru 172G dimasukkan dalam seksyen 2 [Akta A1378] 
untuk membolehkan seseorang tertuduh yang mengaku salah pada bila-bila masa 
sebelum permulaan perbicaraan dihukum oleh mahkamah berdasarkan seksyen 172B 
walaupun tertuduh itu tidak membuat permohonan untuk rundingan akuan.  

Fasal 3 dan 4 masing-masing bertujuan untuk meminda seksyen 3 dan 5 [Akta 
A1378] yang melindungi kepentingan mangsa dan anggota keluarga mangsa kerana 
atas kehendak mangsa atau anggota keluarga mangsa untuk memberikan keterangan 
di mahkamah mengenai impak kesalahan yang dilakukan oleh tertuduh di bawah 
Seksyen 173 dan 183 Kanun Tatacara Jenayah Akta 593 telah dilonggarkan. Dengan 
pindaan ini, budi bicara diberikan kepada mangsa atau keluarga mangsa sama ada 
hendak memberikan keterangan mengenai impak kesalahan ataupun tidak. Sekiranya 
mangsa atau anggota keluarganya tidak dapat hadir di mahkamah, terbuka untuk 
memberikan keterangan mengenai impak kesalahan itu, mahkamah mempunyai budi 
bicara untuk menerima pernyataan bertulis mangsa atau anggota keluarga mangsa.  

Fasal 5 bertujuan untuk meminda seksyen 7 [Akta A1378] untuk menjelaskan 
bahawa notis alibi yang perlu dikemukakan kepada pendakwa raya di bawah 
subseksyen 402 A(3) Kanun Tatacara Jenayah mestilah dalam bentuk bertulis. 

Fasal 6 bertujuan untuk meminda seksyen 9 [Akta A1378] untuk meminda 
seksyen 407A Kanun Tatacara Jenayah. Pindaan ini dibuat untuk memotong 
perkataan, “With the concern of the accused”, kerana didapati bahawa perlindungan 
yang mencukupi telah pun diperuntukkan dalam seksyen ini bagi memastikan 
kesahihan sesuatu barang kes yang menjadi isu dalam sesuatu perbicaraan. 
Mahkamah dikehendaki mematuhi tatacara yang telah ditetapkan sebelum boleh 
membuat apa-apa perintah untuk melupuskan apa-apa benda untuk menjaga 
kepentingan tertuduh. Mahkamah semasa membuat perintah pelupusan juga boleh 
membenarkan tertuduh mengambil gambar apa-apa benda yang hendak dilupuskan. 

Fasal 7 bertujuan untuk meminda seksyen 11 [Akta A1378] yang membuat 
pindaan kepada seksyen 426 Kanun Tatacara Jenayah. Pindaan ini bertujuan untuk 
menggantikan subseksyen 426(1) untuk mengambil kira kos pendakwaan yang 
ditanggung oleh pihak pendakwaan.  



152. Kedua, pindaan kepada seksyen 172B bertujuan untuk menjelaskan bahawa pengurusan kes di Mahkamah Tinggi akan dilaksanakan oleh hakim Mahkamah Tinggi dan ekshibit boleh diterima dan ditandakan oleh mahkamah pada peringkat pengurusan kes dengan keizinan semua pihak. Pindaan ini juga bertujuan untuk memperuntukkan kegagalan pihak mahkamah untuk memulakan pengurusan kes atau perbicaraan dalam jangka masa yang diperuntukkan dalam seksyen 172B yang boleh menyebabkan pertuduhan dan juga pendakwaan terhadap tertuduh sebagai cacat atau tidak sah ataupun kegagalan tersebut dianggap sebagai satu alasan untuk rayuan, semakan atau kajian semula. Pindaan ini diperlukan untuk menjelaskan bahawa niat dalam memperuntukkan jangka masa dalam seksyen yang dicadangkan ini adalah untuk menyelesaikan masalah kes tertunggak ataupun backlog, dengan izin, di mahkamah jenayah dan untuk menggalakkan pelupusan kes jenayah dengan kadar cepat dan pada dasarnya. Tidak menjadi niat kerajaan untuk menyebabkan seksyen yang dicadangkan ini disalahgunakan untuk menjadikan sesuatu pertuduhan, pendakwaan atau kes terhadap tertuduh cacat atau tidak sah. Ketiga, pindaan terhadap seksyen 172D bertujuan untuk memperuntukkan beberapa pengecualian kepada hukuman yang lebih ringan yang boleh diperintahkan oleh mahkamah setelah pelupusannya memuaskan dan dicapai dalam rundingan akuan terhadap hukuman. Pesalah yang mempunyai kesalahan lampau dalam hal suatu kesalahan serius, pesalah yang melakukan kesalahan yang hukuman kesalahan tersebut adalah denda sahaja. Pesalah yang telah melakukan kesalahan jenayah yang membawa hukuman penjara seumur hidup, pesalah yang melakukan kesalahan yang berkaitan dengan jenayah seksual dan pesalah yang melakukan sebarang kesalahan terhadap kanak-kanak di bawah umur 12 tahun dan pesalah yang melakukan apa-apa kesalahan yang ditentukan oleh pendakwa raya melalui perintah yang disiarkan dalam warta tidak layak untuk mendapatkan hukuman yang lebih ringan. Pindaan ini juga menjelaskan bahawa rundingan akuan terhadap hukuman hanya terpakai bagi hukuman penjara sahaja. Keempat, seksyen baru 172G dimasukkan dalam seksyen 2 [Akta A1378] untuk membolehkan seseorang tertuduh yang mengaku salah pada bila-bila masa sebelum permulaan perbicaraan dihukum oleh mahkamah berdasarkan seksyen 172B walaupun tertuduh itu tidak membuat permohonan untuk rundingan akuan. Fasal 3 dan 4 masing-masing bertujuan untuk meminda seksyen 3 dan 5 [Akta A1378] yang melindungi kepentingan mangsa dan anggota keluarga mangsa kerana atas kehendak mangsa atau anggota keluarga mangsa untuk memberikan keterangan di mahkamah mengenai impak kesalahan yang dilakukan oleh tertuduh di bawah Seksyen 173 dan 183 Kanun Tatacara Jenayah Akta 593 telah dilonggarkan. Dengan pindaan ini, budi bicara diberikan kepada mangsa atau keluarga mangsa sama ada hendak memberikan keterangan mengenai impak kesalahan ataupun tidak. Sekiranya mangsa atau anggota keluarganya tidak dapat hadir di mahkamah, terbuka untuk memberikan keterangan mengenai impak kesalahan itu, mahkamah mempunyai budi bicara untuk menerima pernyataan bertulis mangsa atau anggota keluarga mangsa. Fasal 5 bertujuan untuk meminda seksyen 7 [Akta A1378] untuk menjelaskan bahawa notis alibi yang perlu dikemukakan kepada pendakwa raya di bawah subseksyen 402 A(3) Kanun Tatacara Jenayah mestilah dalam bentuk bertulis. Fasal 6 bertujuan untuk meminda seksyen 9 [Akta A1378] untuk meminda seksyen 407A Kanun Tatacara Jenayah. Pindaan ini dibuat untuk memotong perkataan, "With the concern of the accused", kerana didapati bahawa perlindungan yang mencukupi telah pun diperuntukkan dalam seksyen ini bagi memastikan kesahihan sesuatu barang kes yang menjadi isu dalam sesuatu perbicaraan. Mahkamah dikehendaki mematuhi tatacara yang telah ditetapkan sebelum boleh membuat apa-apa perintah untuk melupuskan apa-apa benda untuk menjaga kepentingan tertuduh. Mahkamah semasa membuat perintah pelupusan juga boleh membenarkan tertuduh mengambil gambar apa-apa benda yang hendak dilupuskan. Fasal 7 bertujuan untuk meminda seksyen 11 [Akta A1378] yang membuat pindaan kepada seksyen 426 Kanun Tatacara Jenayah. Pindaan ini bertujuan untuk menggantikan subseksyen 426(1) untuk mengambil kira kos pendakwaan yang ditanggung oleh pihak pendakwaan.